नई दिल्ली। एआईएमआईएम सांसद असदुद्दीन ओवैसी और भाजपा सांसद विनय कटियार के बीच जबर्दस्त वाकयुद्ध चल रहा है। ओवैसी ने भारतीय मुसलमानों को पाकिस्तानी कहे जाने पर तीन साल की सज़ा का प्रावधान किए जाने की मांग की है। उन्होंने कहा है कि केंद्र को एक ऐसा कानून लाना चाहिए, जिसके तहत अगर कोई भारतीय मुसलमान को पाकिस्तानी कहे तो उसे कठोर सज़ा दी जा सके। लोकसभा में हैदराबाद के सांसद ओवैसी ने ये मांग की थी, जिसके बाद इस मुद्दे पर एक नई बहस छिड़ गई। अब राज्यसभा में भाजपा सांसद विनय कटियार ने ओवैसी की मांग पर ऐसा बयान दिया है, जिससे राजनीति और गरमा सकती है।